بلع ريقه بصعوبة وهو بيبص قصاده وبيوجه نور الكشاف شمال ويمين، وفي لحظة.. سمع من وراه صوت حركة، كإن حد بيتحرك بهدوء!.. لف بالراحة ووجه نور الكشاف بسرعة لمصدر الحركة، وبمجرد ما عمل كده اتفزع.. اتفزع لإنه شاف قصاده حد لابس روب المحاماه، الروب الاسود.. بس الحد ده ماكنش باين منه ملامح، كان لابس ماسك على وشه!.. وبسرعة رهيبة ومن غير أي مقدمات، وقبل ما وحيد حتى يعمل أي حركة او يضرب طلقة من طبنجته، كان الشخص اللي واقف قصاده ده، قرب منه بسرعة جدًا وغرس سرنجة في رقبته!